b"\n_START_ARTICLE_\nRose Kerr\n_START_SECTION_\nFormaci\xc3\xb3\n_START_PARAGRAPH_\nRose Kerr estudi\xc3\xa0 Estudis xinesos a la School of Oriental and African Studies a Londres (SOAS, University of London) i fou una de les estudiants brit\xc3\xa0niques que vivia i estudiava a la Xina durant 1975-1976, l'\xc3\xbaltim any de la Revoluci\xc3\xb3 Cultural xinesa.\n_START_SECTION_\nCarrera professional\n_START_PARAGRAPH_\nAquesta acad\xc3\xa8mica independent ha publicat una vintena de llibres sobre cer\xc3\xa0mica xinesa, alguns d'ells segueixen sent lectura obligat\xc3\xb2ria per a qualssevol persona interessada per la cultura xinesa. El seu llibre conjunt amb el professor Nigel Wood, Science and Civilisation in China(vol. 5, cap\xc3\xadtol dedicat a la tecnologia cer\xc3\xa0mica) \xc3\xa9s una tasca extensa, de quasi mil p\xc3\xa0gines, on Kerr fa una s\xc3\xadntesi d'informaci\xc3\xb3 extreta de textos hist\xc3\xb2rics, excavacions arqueol\xc3\xb2giques, aix\xc3\xad com d'altres treballs de recerca anteriors._NEWLINE_\xc3\x89s membre d'honor del Needham Research Institute de la Universitat de Cambridge aix\xc3\xad com membre honorari de la Universitat de Glasgow. Tamb\xc3\xa9 ha estat presidenta i actualment n'\xc3\xa9s fide\xc3\xafcomiss\xc3\xa0ria de la Great Britain-China Education Trust. Tamb\xc3\xa9 \xc3\xa9s fide\xc3\xafcomiss\xc3\xa0ria de la Percival David Foundation of Chinese Art. Actualment col\xc2\xb7labora amb el govern de Hong Kong en temes de museus i expertisatge en obres d'art."